‘Voer’ jou eks vir ’n meerkat op Valentynsdag | Netwerk24
Deur William Horne 10 Februarie 2019 16:45
Hartgebroke soos wat Valentynsdag nader kom?
As jy ’n eks het wat jou Valentynsdag as enkeling bederf, kan jy vanjaar ’n kokkerot na hom/haar/hulle laat vernoem en vir ’n meerkat laat voer.
Meerkatte eet graag insekte, al is hulle na jou eks vernoem. Foto: Unsplash
Dit is deel van die El Paso-dieretuin in Texas, VSA, se veldtog om die publiek meer te leer oor hoe die sorg van onder meer meerkatte werk, berig CBS.
Enigiemand wat belang stel, kan sy of haar eks se naam via Facebook aan hulle stuur.
Die dieretuin sal dan die kokkerotte die name gee, wys wat hulle heet en vir die meerkatte voer as heerlike Valentynsdag-happies.
Volgens AOL sal die dieretuin dit regstreeks op sy Facebook-blad uitsaai sodat jy seker kan wees dat jou Valentynsdag wel dié jaar beter verloop.
Hoe jy jou planne vir die romantiese dag aan jou vriende gaan verduidelik, is wel ’n ander saak.
Meer oor: Facebook | Valentynsdag | Dieretuin
Só verlei jy ’n Ier
5 wenke: Wees my (goedkoop) Valentyn
’n Aarbei vir jou liefie op dié dag